《凤皇台》
宋代·倪垕

凤皇凤皇几千载，凤皇已去台空在。应多燕雀语画梁，瞥见蛟空起沧海。

二十年前曾来游，野田白鹭涵清秋。今夕何夕领宾客，饭盂有饭思貔貅。

六朝故国金陵道，柳外闲愁仗谁扫。掀髯一笑问西风，未必江山知我老。

作者简介：倪垕，字泰定，仁和（今浙江杭州）人。理宗嘉熙二年（一二三八）进士。宝祐六年（一二五八）除淮西总领。开庆元年（一二五九）提举江淮茶盐所。事见《景定建康志》卷二六、清康熙《仁和县志》卷一○。